open-index/open-wikipedia-markdown huggingface dataset:
Ελένη Νικολαΐδου

Η Ελένη Νικολαΐδου γεννήθηκε στη Θεσσαλονίκη, στις 9 Φεβρουαρίου 1962. Είναι ιστορικός, έχει συγγράψει  21 βιβλία και εξειδικεύεται στην νεότερη ιστορία.

Το ερευνητικό της ενδιαφέρον είναι η Κατοχή, ο Εμφύλιος και οι Πολιτικοί Πρόσφυγες.

Σπούδασε στο ΕΚΠΑ στη Θεολογική Σχολή, στο Ιόνιο Πανεπιστήμιο στο τμήμα Ιστορίας και απέκτησε μεταπτυχιακό δίπλωμα στο ΠΜΣ του Τμήματος Πολιτικής Επιστήμης και Ιστορίας στο Πάντειο Πανεπιστήμιο και από το ίδιο Τμήμα απέκτησε τον διδακτορικό της τίτλο με θέμα "Η κρίση στο Διεθνές Κομμουνιστικό Κίνημα και η επίδρασή του στο Κομμουνιστικό Κίνημα στην Ελλάδα και τους πολιτικούς πρόσφυγες (1956-1976)".

Το βιβλίο της "Συνταγές της πείνας" έτυχε διεθνούς αναγνώρισης με δημοσιεύσεις σε ξένες εφημερίδες, περιοδικά και τηλεοπτικούς σταθμούς.

Το βιβλίο της "Καλή πατρίδα, σύντροφε!" είναι μέρος της διδακτορικής της διατριβής και πραγματεύεται την πορεία της Σοβιετικής Ένωσης μετά τον θάνατο του Στάλιν, τους πολιτικούς πρόσφυγες μετά τη λήξη του εμφυλίου πολέμου μέχρι και τον επαναπατρισμό τους.

-Συνεργάζεται με το news247.gr σε θέματα ιστορίας.

-Δημιούργησε την 1η σε επισκεψιμότητα, στην Ελλάδα, εκπαιδευτική σελίδα www.alfavita.gr που είναι και μία από τις πιο παλιές ιστοσελίδες της χώρας.

-Συμμετείχε και με εισήγηση αλλά και στη διοργάνωση του συνεδρίου "Αριστερά και αστικός πολιτικός κόσμος, 1940-1960", Πάντειο Πανεπιστήμιο.

**Βιβλιογραφία:**

Καλή πατρίδα σύντροφε, Εκδόσεις Εταιρεία Σύγχρονης Ιστορίας

Οι συνταγές της πείνας, Εκδόσεις ΚΨΜ

Μαθητικό λεξικό, εκδόσεις Λιβάνης

Σοφοκλής, ο μεγάλος τραγικός, εκδόσεις Σαββάλας

Αισχύλος, ο πατέρας της τραγωδίας, εκδόσεις Σαββάλας

Αρχιμήδης, το θεϊκό μυαλό, εκδόσεις Ελληνικά Γράμματα

Οι αθέατες πλευρές των ολυμπιακών αγώνων, εκδόσεις Σαββάλας

Οδηγός των έργων του αρχαίου ελληνικού θεάτρου, εκδόσεις ΚΨΜ

Παιδική εικονογραφημένη σειρά με θέμα την αρχαία Ελλάδα - 11 βιβλία συνολικά.

Οδηγός επαγγελμάτων, εκδόσεις Πατάκη

Οδηγός δικτυακής μάθησης, εκδόσεις Πατάκη

Παιδαγωγική και διδακτική, εκδόσεις Πατάκη

Τεστ δεξιοτήτων για τον ΑΣΕΠ, εκδόσεις Πατάκη

## Παραπομπές


Κατηγορία:Ιστορία
Κατηγορία:Γυναίκες συγγραφείς
Κατάλογος πόλεων της Τζαμάικας

[thumb|right|250px|Η [Σπάνις Τάουν, δεύτερη μεγαλύτερη πόλη]]
[thumb|right|250px|Η [Πορτμόρ, τρίτη μεγαλύτερη πόλη]]
[thumb|right|250px|Η [Μοντέγκο Μπέι, τέταρτη μεγαλύτερη πόλη]]
[thumb|right|250px|Η [Μαντεβίλ, πέμπτη μεγαλύτερη πόλη]]
[thumb|right|250px|Η [Μέι Πεν, έκτη μεγαλύτερη πόλη]]
[thumb|right|250px|Η [Σαβάννα-λα-Μαρ, έβδομη μεγαλύτερη πόλη]]

Αυτός είναι ένας **κατάλογος [[πόλη|πόλεων]] και [[κωμόπολη|κωμοπόλεων]] της [[Τζαμάικα]]**.

## Παραπομπές



Τζαμάικα
Πόρτλαντ (Τζαμάικα)

Η **Ενορία της Πόρτλαντ** (αγγλικά: Parish of Portland) είναι μια από τις δεκατέσσερις ενορίες της Τζαμάικα. Έχει έκταση 814,0 τ.χλμ. και πληθυσμό 80.205 κατοίκων (2001). Πρωτεύουσα είναι η Πορτ Αντόνιο.

## Γεωγραφία
Η Πόρτλαντ βρίσκεται νοτιοανατολικά της Τζαμάικα. Στα βόρεια και στα δυτικά βρέχεται από την Καραϊβική Θάλασσα. Συνορεύει στα βορειοδυτικά με την Αγία Μαρία, στα νοτιοδυτικά με τον Άγιο Ανδρέα και στα νότια με τον Άγιο Θωμά. Έχει έκταση 814,0 τ.χλμ.. Είναι η έβδομη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν, την Αγία Αικατερίνη, την Τρελόνι και τη Μάντσεστερ. 

### Ποτάμια
Το κυριότερο ποτάμι είναι το Ρίο Γκράντε.

### Κόλποι
Η Πόρτλαντ είναι πλούσιος σε κόλπους. Ο κυριότερος είναι ο Μπαφ Μπέυ. Άλλοι σημαντικοί κόλποι είναι ο Παλμέττο Μπέυ, ο Όραντζ Μπέυ, ο Ίστερν Χάρμπορ Μπέυ, ο Λιτλ Χάρμπορ Μπέυ, ο Ντράγκον Μπέυ, ο Λυνς Μπέυ, ο Λονγκ Μπέυ, ο Μπόστον Μπέυ και ο Σαιντ Μάργκαρετ'ς Μπέυ.

### Λίμνες
[thumb|right|250px|Η Μπλου Λαγκούν που βρίσκεται στην [Πορτ Αντόνιο.]]

Η Πόρτλαντ έχει αρετές λίμνες και λιμνοθάλασσες. Μια από αυτές είναι η Μπλου Λαγκούν (που σημαίνει "Μπλε Λιμνοθάλασσα") και βρίσκεται στην Πορτ Αντόνιο.

### Νησιά
Το κυριότερο νησί είναι το Νάβυ Άιλαντ και το δεύτερο μεγαλύτερο το Μάνκι Άιλαντ.

### Παραλίες
* Μπόστον Μπιτς 
* Λονγκ Μπέυ Μπιτς 
* Φρέντσμανς Καβ 
* Γουάινιφρεντ'ς Μπιτς
* Σαν Σαν Μπιτς
* Σαν Σάι Μπιτς

## Δημογραφία
Η Πόρτλαντ είχε πληθυσμό 80.205 κατοίκων (2001). Είναι σε πληθυσμό η τρίτη μικρότερη ενορία της Τζαμάικα, μετά το Αννόβερο και την Τρελόνι.

### Πόλεις
* Αλβανία
* Λονγκ Μπέυ
* Μανσιονάλ
* Μπαφ Μπέυ
* Μπόστον Μπέυ
* Ντρέιπερς 
* Πορτ Αντόνιο
* Σαιντ Μάργκαρετ'ς Μπέυ
* Σπρινγκ Γκάρντεν

## Οικονομία
Στην Πόρτλαντ καλλιεργούνται καφές, μάνγκο, μπανάνες, ινδική καρύδα, αρτόκαρπος και ένα είδος καρπού που ονομάζεται acke. 

## Εικόνες

Αρχείο:Frenchman%27s_cove1.JPG|Η Φρέντσμανς Καβ, Πορτ Αντόνιο


## Δείτε επίσης
* Ενορίες της Τζαμάικα

## Παραπομπές


## Εξωτερικοί σύνδεσμοι
*Πληριφορίες για Άγιο Ανδρέα, Τζαμάικα

πορτλαντ
Γερακιού Ευβοίας

Η **Γερακιού** είναι ημιορεινό χωριό της Βόρειας Εύβοιας. 

## Γενικά στοιχεία
Η Γερακιού βρίσκεται 6 χιλιόμετρα νότια από το Αρτεμίσιο και 14 χιλιόμετρα ανατολικά από την Ιστιαία. Η Γερακιού υπάγεται στον Δήμο Ιστιαίας-Αιδηψού και αριθμεί σήμερα 120 μόνιμους κατοίκους. Είναι χτισμένο σε υψόμετρο περίπου 220 μέτρων και έχει θέα προς το Πήλιο. Οι κάτοικοί της ασχολούνται κυρίως με τη γεωργία, την κτηνοτροφία και με την παραγωγή κρασιού και τσίπουρου από τους αμπελώνες.

## Ιστορικά στοιχεία
Το όνομα του χωριού θεωρείται ότι έχει βυζαντινή προέλευση από το πτηνό γεράκι. Άλλη εκδοχή για την ονομασία του χωριού οφείλεται στην μεγάλη συγκέντρωση γερακιών στην περιοχή. Κατά την περίοδο της Τουρκοκρατίας το χωριό ήταν τσιφλίκι του Αχμέτ μπέη και ονομαζόταν Γιαράκολη. Μετά την απελευθέρωση αγοράστηκε από τον Ρώσο Ε. Ζαχάρωφ και αργότερα, το 1840, αγοράστηκε από τους κατοίκους. Μία εναλλακτική εκδοχή για το όνομα του χωριού είναι πως κατά την περίοδο της Τουρκοκρατίας ένας κάτοικος της Γερακιούς ήταν περικυκλωμένος από Τούρκους αλλά ένα γεράκι πέταξε από πάνω του τον πήρε από τους ώμους και τον έσωσε.

## Αξιοθέατα
Περίπου 200 μέτρα πριν το χωριό βρίσκεται ο καταρράκτης της Γερακιούς. Αξίζει να σημειωθεί ότι όλο το χωριό περιβάλλεται από μικρά ρυάκια. Το χωριό ακόμα έχει  μικρή λίμνη που ονομάζεται «Λίμνη του Παπά» προς τιμήν ενός παπά του χωριού που ήθελε να φτιάξει το χωράφι του εκεί και για τιμωρία η λίμνη τον ρούφηξε και τον έβγαλε ακέφαλο στους Ωρεούς.

Η Αγία Τριάδα είναι εκκλησία που βρίσκεται 3 χλμ. έξω από το χωριό προς την πλευρά των Αγδινών σε τοποθεσία που καλύπτεται από πεύκα. Σ' αυτή την εκκλησία μια φορά τον χρόνο, τελείται λειτουργία, την ημέρα που γιορτάζει το Άγιο Πνεύμα.

## Εκδηλώσεις
Κάθε χρόνο στις 15 Αυγούστου τελείται πανήγυρη προς τιμήν της εορτής της Παναγίας. Στην πλατεία του χωριού συγκεντρώνονται όλοι οι κάτοικοι και διασκεδάζουν με ζωντανή μουσική, φαγητό, ποτό και χορό.

Την Κυριακή του Πάσχα το χωριό γιορτάζει με παραδοσιακά έθιμα που ονομάζονται «Πασχαλόγιορτα». Όλοι οι κάτοικοι ντύνονται με τις παραδοσιακές φουστανέλες και διασχίζουν το χωριό χορεύοντας και τραγουδώντας υπό τους ήχους του κλαρίνου. Στη συνέχεια ακολουθεί παραδοσιακό πανηγύρι.

Την Πρωτομαγιά ένας κάτοικος της Γερακιούς ντύνεται «πέπερος» και με τη συνοδεία των κατοίκων του χωριού περνά από κάθε σπίτι λέγοντας το παρακάτω τραγούδι ως ευχή για να υπάρξει καλή σοδειά: *«Πιπεριά γλυκιά ροδιά, γρήγορα στον Αη Λιά, κι ο Αη Λιας στον ουρανό, για να ρίξη ο Θιός νερό, για τα στάρια για κθάρια, για τ’ φτωχού τα παρασπόρια. Κάθε στάχυ και πινάκι, και χειρόβολο δεμάτι. (Α)βλάκια, ‘βλάκια το νερό, γούρνες, γούρνες το κρασί, γεωργός με το τσαπί»*.

## Πληθυσμός

## Παραπομπές


## Εξωτερικοί σύνδεσμοι

Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Βουλευτική έδρα

Με τον όρο **βουλευτική έδρα** ορίζεται ο τόπος στον οποίο εκλέγεται ένας Βουλευτής, κατά τη διενέργεια βουλευτικών εκλογών και όχι βέβαια το έδρανο της Βουλής που καταλαμβάνει αυτός όπως πολλοί λανθασμένα συγχέουν.

## Γενικά
Σε κάθε εκλογική περιφέρεια ορίζεται κάθε φορά και ένας αριθμός βουλευτικών εδρών που είναι ανάλογος του νόμιμου πληθυσμού της ίδιας περιφέρειας, όπως προκύπτει από την τελευταία απογραφή πληθυσμού, τα επίσημα αποτελέσματα της οποίας έχουν προηγουμένως δημοσιευτεί στην Εφημερίδα της Κυβερνήσεως. Το σύνολο των βουλευτικών εδρών είναι **288**. Οι υπόλοιποι 12 μέχρι τους 300 βουλευτές που προβλέπονται στην ελληνική Βουλή  είναι οι λεγόμενοι βουλευτές επικρατείας που "εκλέγονται" ενιαία σ΄ όλη την επικράτεια.

## Προσδιορισμός εδρών
Ο αριθμός των βουλευτικών εδρών ανά εκλογική περιφέρεια προσδιορίζεται με το εκλογικό μέτρο όπως αυτό ορίζεται από την ισχύουσα εκλογική νομοθεσία. Συγκεκριμένα μετά τη δημοσίευση στην Εφημερίδα της Κυβερνήσεως των επισήμων αποτελεσμάτων της απογραφής του νομίμου πληθυσμού της χώρας, ακολουθεί αμέσως η έκδοση Προεδρικού Διατάγματος στο οποίο και ορίζονται οι βουλευτικές έδρες ανα εκλογική περιφέρεια σύμφωνα με το εκλογικό μέτρο. Το διάταγμα αυτό ισχύει μέχρι τη δημοσίευση των αποτελεσμάτων της επόμενης απογραφής του πληθυσμού.
Στις βουλευτικές εκλογές του Μαΐου 2012 ίσχυε εν προκειμένω η κατανομή των 288 βουλευτικών εδρών όπως  είχε οριστεί στο 1ο άρθρο του Π.Δ.381/2002 (ΦΕΚ 332Α΄/2002), δηλαδή επί της απογραφής του 2001.

Εκ του αριθμού των βουλευτικών εδρών που προσδιορίζονται σε κάθε εκλογική περιφέρεια χαρακτηρίζεται και αυτή αντίστοιχα, σε μονοεδρική, διεδρική, τριεδρική και πολυεδρική. Τον μεγαλύτερο αριθμό εδρών, με τον τελευταίο εκλογικό νόμο του 2012, κατέχει η εκλογική περιφέρεια Β΄ Αθηνών που φθάνει τις **42 έδρες**, ακολουθώντας η Α΄ Αθηνών με 17, η Α΄ Θεσσαλονίκης με 16, η Αττικής με 12 και Αχαΐας με 9, ενώ έπονται οι άλλες με μικρότερο αριθμό. Μονοεδρικές περιφέρειες είναι των Γρεβενών, Ευρυτανίας, Ζακύνθου, Κεφαλληνίας, Λευκάδας, Σάμου και Φωκίδας.

## Πηγές
* Άρθρο 2ο του Π.Δ. 26/2012 (ΦΕΚ 57Α΄/15.3.2012).

Κατηγορία:Εκλογές
In Legend

Οι **In Legend** είναι γερμανικό συγκρότημα heavy metal που ιδρύθηκε το 2010 από τον ντράμερ του φωνητικού συγκροτήματος Van Canto. Το μουσικό ύφος τους διαφέρει εξαιτίας της αντικατάστασης της ηλεκτρικής κιθάρας από το πιάνο. Τα μέλη του συγκροτήματος είναι οι: Bastian Emig (πιάνο και φωνή), Daniel Wicke (μπάσο), Dennis Otto (ντράμς) και Daniel Schmidle (keytar).

## Ιστορία του συγκροτήματος
### Ίδρυση και Pandemonium EP
Ο ιδρυτής Bastian Emig, ντράμερ του συγκροτήματος Van Canto, έχει υπάρξει μέλος πολλών συγκροτημάτων του είδους, όπως για παράδειγμα των Γερμανών Jester's Funeral. Μέσω των Van Canto, γνωρίστηκε με τον μουσικό παραγωγό Charlie Bauerfeind από τον οποίο επηρεάστηκε μουσικά σε μεγάλο βαθμό . Με την βοήθειά του, ο Bastian ηχογράφησε τα ντραμς για τα πρώτα τραγούδια των In Legend (αργότερα αυτές οι ηχογραφήσεις τελειοποιήθηκαν με την βοήθεια του Jürgen Lusky στα HOFA Studios). Αρχικά οι In Legend συστήθηκαν στο κοινό ως τρίο (Bastian Emig, Daniel Wicke, Dennis Otto) ενώ ο Daniel Schmidle έκανε την πρώτη του εμφάνιση με το συγκρότημα σε μία συναυλία, στις 24 Σεπτεμβρίου του 2011.
Η πρώτη δισκογραφική δουλειά των In Legend, το Pandemonium EP, κυκλοφόρησε τον Ιανουάριο του 2010 σε μία περιορισμένη έκδοση των 500 αντίτυπων και διανεμήθηκε κατά τη διάρκεια της ανοιξιάτικης περιοδίας των Van Canto . Το EP επίσης κυκλοφόρησε και ήταν διαθέσιμο για free download στην επίσημη ιστοσελίδα του συγκροτήματος .

### Ballads 'n' Bullets
Το άλμπουμ του συγκροτήματος ηχογραφήθηκε τον Δεκέμβριο του 2010 από την δισκογραφική εταιρία SPV GmbH . Το Ballads 'n' Bullets κυκλοφόρησε στις 20 Μαϊου του 2011. Περιέχει 14 τραγούδια, τέσσερα εκ των οποίων περιέχονται επίσης και στο Pandemonium EP.  Συνεχίζοντας την παράδοση του Pandemonium EP, το συγκρότημα χρησιμοποίησε την επίσημη ιστοσελίδα του αλλά και τα κοινωνικά δίκτυα για να παρουσιάσει και να προωθήσει το άλμπουμ στους ακροατές ελέυθερα. Επίσης διέθεσε στην επίσημη ιστοσελίδα τα βίντεο κλιπ για free download.
Τον Ιούνιο του 2012, ο Bastian Emig δήλωσε σε συνέντευξή του στο ελληνικό, ηλεκτρονικό περιοδικό Hardcity ότι ετοιμάζει νέα τραγούδια και πως ελπίζει η νέα δισκογραφική δουλειά των In Legend να κυκλοφορήσει μέσα στο έτος.

## Ύφος
Το μουσικό ύφος των In Legend εντάσσεται στο είδος του heavy metal. Διαφοροποιείται όμως σημαντικά καθώς ο ήχος της ηλεκτρικής κιθάρας, που συνήθως είναι το κυρίαρχο μουσικό όργανο στα περισσότερα συγκροτήματα του είδους, απουσιάζει και αντικαθίσταται από το πιάνο . Η μπάντα προσδιορίζει την μουσική τους ως "*hard-hammered piano craft*", ενώ ο Bastian Emig περιγράφει των ήχο ως "*Tori Amos on coke*".   Ο Emig δημιουργεί - με την βοήθεια των επιθετικών ντραμς, μπάσου και των ακόρντων του πιάνου - έναν πολύ σκληρό και δυναμικό ήχο.

## Πηγές


## Δισκογραφία
*2010: *[[Pandemonium]]* EP
*2011: *[[Ballads 'n' Bullets]]*

## Εξωτερικοί σύνδεσμοι

* Επίσημη ιστοσελίδα
* Επίσημη σελίδα στο Facebook

Κατηγορία:Γερμανικά heavy metal συγκροτήματα
Η κόρη του ήλιου

***Η κόρη του ήλιου*** είναι ο τίτλος μιας ελληνικής κινηματογραφικής ταινίας του 1971 σε σκηνοθεσία Ντίνου Δημόπουλου, με πρωταγωνιστές την Αλίκη Βουγιουκλάκη, τον Κώστα Καρρά, τον Σπύρο Καλογήρου και τον Νίκο Γαλανό.

## Πλοκή
Λίγο πριν το 1910, στον θεσσαλικό κάμπο, οι μεγαλοτσιφλικάδες διαφεντεύουν τη ζωή των χωρικών, και ειδικότερα ο μεγαλοτσιφλικάς της περιοχής Στράτος Καρατζάς (Σπύρος Καλογήρου). Η δυναμική κόρη ενός κολίγου, η Μάγια Βαλή (Αλίκη Βουγιουκλάκη), που πρόκειται να παντρευτεί τον νεαρό Λευτέρη Μπάρλα (Κώστας Καρράς), ηγείται του αγώνα τους για καλύτερες συνθήκες ζωής και έρχεται αντιμέτωπη με τον Καρατζά και με την ανιψιά του Βγενιώ Δημητρέλη (Νόνικα Γαληνέα), η οποία θέλει και εκείνη τον Λευτέρη. Η Βγενιώ κατορθώνει να χωρίσει το ζευγάρι, ο Λευτέρης φεύγει για στρατιώτης και ο Καρατζάς πείθει τη Μάγια να τον παντρευτεί. Η επιστροφή, όμως, του Λευτέρη θα φέρει πολλές ανατροπές στις ζωές όλων.

## Ηθοποιοί
*Αλίκη Βουγιουκλάκη - Μάγια Βαλή**'
*[[Κώστας Καρράς]] - Λευτέρης Μπάρλας**'
*Νόνικα Γαληνέα - Βγενιώ Δημητρέλη**'
*[[Σπύρος Καλογήρου]] - Στράτος Καρατζάς**'
*Τζένη Ζαχαροπούλου - Λευκή
*Νίκος Γαλανός - Παντελής Καρατζάς
*Μαρίκα Μαυροπούλου
*Παντελής Ζερβός - παπα-Στέφανος
*Νίκος Τσούκας - φυλακισμένος
*Δημήτρης Μπισλάνης - εισαγγελέας
* Λαυρέντης Διανέλλος - Σταμάτης Βαλής
*Νότης Περγιάλης - Θανάσης Δημητρέλης
*Κώστας Παληός - δικαστής
*Μιχάλης Γιαννάτος - Τούρκος στρατιώτης
*Ειρήνη Κουμαριανού - κολλίγα

## Παραγωγή
Αρχικά η ταινία θα είχε τον τίτλο *Ηλιογέννητη*, τελικά όμως επικράτησε ο τίτλος *Η κόρη του ήλιου.* 

Η ταινία προβλήθηκε για πρώτη φορά στις κινηματογραφικές αίθουσες στις 27 Δεκεμβρίου 1971.  Έκοψε 315.258 εισιτήρια, κατατάχθηκε στην 7η θέση ανάμεσα σε 90 ταινίες της ίδιας σεζόν.  Κυκλοφόρησε και με τη μορφή ντιβιντί στις 14 Οκτωβρίου 2008. 

## Παραπομπές


## Εξωτερικοί σύνδεσμοι
* ''Η κόρη του ήλιου'' στη Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Τουρκόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Ντίνου Δημόπουλου
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Η Αλίκη στο ναυτικό

***Η Αλίκη στο ναυτικό*** είναι ταινία του ελληνικού κινηματογράφου, του Αλέκου Σακελλάριου, που γυρίστηκε το 1960 και έκανε πρεμιέρα στις 20 Φεβρουαρίου 1961, σε μουσική Μάνου Χατζιδάκι. Μάλιστα, ήταν η πρώτη έγχρωμη ταινία της Φίνος Φιλμ, καθώς και της Αλίκης Βουγιουκλάκη και πρωταγωνιστεί η ίδια μαζί με τον Δημήτρη Παπαμιχαήλ και τον Λάμπρο Κωνσταντάρα.

## Πλοκή
Η Αλίκη (Αλίκη Βουγιουκλάκη) είναι κόρη του διοικητή της Σχολής Ναυτικών Δοκίμων, Δημήτρη (Λάμπρος Κωνσταντάρας). Συναντάει τον δόκιμο Κώστα (Δημήτρης Παπαμιχαήλ) κατά την διάρκεια ενός ταξιδιού της στον Πόρο και τον ερωτεύεται, χωρίς να γνωρίζει ότι είναι δόκιμος. Δίνουν ραντεβού για να συναντηθούν, αλλά επειδή κανείς δεν τα καταφέρνει να έρθει (λόγω του πατέρα της Αλίκης και οι δύο) στέλνουν τους φίλους τους, Σοφία (Καίτη Λαμπροπούλου) και Άλκη (Γιάννης Μαλούχος), αλλά οι φίλοι τους δεν ξέρουν ο ένας τον άλλο, δεν καταφέρνουν να συναντηθούν και έτσι η Αλίκη και ο Κώστας νομίζουν ότι δεν θα ξανασυναντηθούν ποτέ. Συναντιούνται όμως ξανά στον καλοκαιρινό χορό της Σχολής Δοκίμων, όπου ο ένας μαθαίνει ποιος είναι πραγματικά ο άλλος. Στη συνέχεια, η σχολή των δοκίμων πρόκειται να πάει ένα εκπαιδευτικό ταξίδι. Όταν η Αλίκη το μαθαίνει αυτό προσπαθεί να βρει αφορμή να μπει στο πλοίο. Έτσι βγάζει την βαλίτσα του πατέρα της από το αυτοκίνητο και καταφέρνει με αφορμή την βαλίτσα να μπει στο πλοίο. Επισκέπτεται τον Κώστα στο πλοίο, όπου και εγκλωβίζεται με τη θέληση της, καθώς αυτό σαλπάρει. Αφού βγει από τη σωσίβια λέμβο όπου κρυβόταν, μεταμφιέζεται σε ναύτη για να μη γίνει αντιληπτή. Η παρουσία της Αλίκης στο πλοίο γίνεται πηγή αρκετών κωμικών γεγονότων με έναν ναύτη (Γιάννης Γκιωνάκης) για τον Άλκη και τα δύο φουστάνια και το καπέλο της Αλίκης. Στο τέλος, όμως, η Αλίκη παντρεύεται τον Κώστα.

## Διανομή

## Παραπομπές

## Εξωτερικοί σύνδεσμοι
* ''Η Αλίκη στο ναυτικό'' στην Ταινιοθήκη της Ελλάδος
* Η ταινία στο portfolio της Φίνος Φιλμ
*Η ταινία στο portfolio της εταιρείας Καραγιάννης - Καρατζόπουλος
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1961
Κατηγορία:Ελληνικές κωμικές ταινίες
Κατηγορία:Ταινίες παραγωγής Φίνος Φιλμ
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ελληνικές μουσικές ταινίες
Κατηγορία:Ελληνικές αισθηματικές κωμικές ταινίες
1707 Σαντάλ

Η **Σαντάλ (Chantal)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,43. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το όνομα μιας ανεψιάς είτε του Γάλλου αστρονόμου Ζωρζ Ρολάν (Georges Roland), είτε του Βέλγου αστρονόμου Ζινέτ Ρολάν (Ginette Roland).

## Φυσικά χαρακτηριστικά
Η μέση διάμετρος της Σαντάλ εκτιμάται σε 10 χιλιόμετρα περίπου. Ο φασματικός τύπος της είναι **S** (λιθώδης). Η Σαντάλ περιστρέφεται γύρω από τον εαυτό της πιθανώς μία φορά κάθε 10 περίπου ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σανταλ
Μύρτος

Με το όνομα **Μύρτος** αναφέρονται:
*Μύρτος Λασιθίου, χωριό του νομού Λασιθίου
*Μύρτος Αχαΐας, χωριό του νομού Αχαΐας
*Μύρτος Κεφαλονιάς, διάσημη παραλία της Κεφαλονιάς

## Δείτε επίσης
*Μυρτιά (αποσαφήνιση)

Κατηγορία:Αποσαφηνίσεις ελληνικών τοπωνυμίων
Γιώργος Παπαδάκης

Ο **Γιώργος Παπαδάκης** (Χαλάνδρι, 4 Φεβρουαρίου 1951 - Αθήνα, 4 Ιανουαρίου 2026) ήταν Έλληνας δημοσιογράφος και τηλεοπτικός παρουσιαστής.

## Βιογραφία
Γεννήθηκε στο Χαλάνδρι και καταγόταν από την Κρήτη.

Τη δεκαετία του 1980 εργάστηκε στην ΕΡΤ, αρχικά στο ραδιόφωνο του Δεύτερου Προγράμματος, παρουσιάζοντας την πρωινή εκπομπή *«Κάθε μέρα παντού»* και ακολούθως στην τηλεόραση της ΕΡΤ τη μεσημεριανή εκπομπή *«Τρεις στον αέρα»* την περίοδο 1986-1988, ως συμπαρουσιαστής με τη Σεμίνα Διγενή, τον Νάσο Αθανασίου και τον Γιάννη Δημαρά. Την περίοδο 1988-1989 παρουσίαζε την εκπομπή *«Μαζί και σήμερα»* στην ΕΤ1.

Ακολούθησε η μετακίνησή του στον Όμιλο Antenna, αρχικά στο ραδιόφωνο ΑΝΤ1 FM Stereo 97,1 και το 1990, με την έναρξη της ιδιωτικής τηλεόρασης στον ΑΝΤ1, παρουσιάζοντας τις εκπομπές *«Ελλάς το μεγαλείο σου»*, *«Ελλάς το μεγαλείο σου αλλά τη νύχτα»* και *«Κόκκινη κάρτα»*.

Από το 1992 μέχρι το 2025, ο Παπαδάκης παρουσίαζε την πρώτη χρονολογικά και μακροβιότερη πρωινή ενημερωτική εκπομπή της ελληνικής τηλεόρασης, το *«[[Καλημέρα Ελλάδα]]»*. Το 2011, η εκπομπή μετονομάστηκε σε *«Πρωινό ΑΝΤ1»* έως τις 7 Σεπτεμβρίου 2015, όπου επανήλθε ο αρχικός τίτλος, ύστερα από επιθυμία του ίδιου που έγινε δεκτή από το κανάλι. Αποχώρησε από την παρουσίασή της στις 4 Ιουλίου 2025, σε κλίμα συγκίνησης με όλους τους συντελεστές επί της μικρής οθόνης.

Ιδιαίτερα σημαντική υπήρξε η συμβολή του στην ίδρυση και δημιουργία του εθελοντικού μη κερδοσκοπικού οργανισμού, *[[Το Χαμόγελο του Παιδιού]]*, με στόχο την προάσπιση των δικαιωμάτων των παιδιών και την αντιμετώπιση καθημερινών προβλημάτων τους. Τον Δεκέμβριο του 1995, η επιθυμία του μικρού ασθενή από καρκίνο, Ανδρέα Γιαννόπουλου, για την δημιουργία του είχε γίνει πραγματικότητα όταν παρουσιάστηκε στην εκπομπή του Παπαδάκη, *«Κόκκινη Κάρτα»*. Για την συμβολή του αυτή και με αφορμή τη συμπλήρωση των 30 ετών από την ίδρυσή του, στις 11 Νοεμβρίου 2025, του απονεμήθηκε το Βραβείο Ανδρέας Γιαννόπουλος.

Είχε κάνει δύο γάμους και είχε τρία παιδιά και δύο εγγόνια.

Απεβίωσε από έμφραγμα του μυοκαρδίου στις 4 Ιανουαρίου 2026, σε ηλικία 74 ετών. Η σορός του αποτεφρώθηκε.

## Φιλμογραφία
### Τηλεόραση

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες τηλεπαρουσιαστές
1708 Πολίτ

Ο **Πολίτ (Pólit)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,607. Ανακαλύφθηκε το 1929 από τον Ισπανό-Καταλανό αστρονόμο Χοσέπ Κόμας Σολά, που παρατηρούσε από τη Βαρκελώνη, και πήρε το όνομά του προς τιμή του Ισπανού αστρονόμου Ισίντρε Πολίτ (*Isidre Polit y Boixareu*, 1880-1958). Το όνομα δόθηκε μετά τον θάνατο του Πολίτ το 1958.

## Φυσικά χαρακτηριστικά
Η μέση διάμετρος του Πολίτ εκτιμάται σε 29,30 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0392 ± 0,005. Ο Πολίτ περιστρέφεται γύρω από τον εαυτό του μία φορά κάθε 7 ώρες και 31 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πολιτ
Παραλία Θόλος

Η **παραλία Θόλου** βρίσκεται στην Κοινότητα Καβουσίου του Δήμου Ιεράπετρας, 29 χλμ ανατολικά του Αγίου Νικολάου στον νομό Λασιθίου στην Κρήτη, 19 χλμ βορειοανατολικά της Ιεράπετρας και περίπου 4 χλμ βόρεια του χωριού Καβούσι.

Το Θόλος είναι μια ήσυχη παραλία με πράσινα νερά και βότσαλα. Σχηματίζεται στην έξοδο μιας κοιλάδας με τεράστιους ελαιώνες η οποία φτάνει μέχρι την άμμο. Επίσης, στην παραλία υπάρχουν αρκετά και πολύ μεγάλα αλμυρίκια που προσφέρουν σκιά στους επισκέπτες της.

Η θάλασσα, συνήθως είναι ταραγμένη με μεγάλα κύματα, αν και η νήσος Ψείρα, που βρίσκεται απέναντι τα μετριάζει ελαφρώς. Η αριστερά πλευρά της παραλίας ωστόσο είναι λίγο πιο προστατευμένη από τους ανέμους.

## Εξωτερικοί Σύνδεσμοι
*Θόλος ierapetra.net
*Παραλία Θόλος (στο Καβούσι) cretanbeaches.com 
*Παραλία Θόλος ή Καβούσι στο Λασίθι greekhotel.com
*Παραλίες στο Λασίθι crete.gr

Κατηγορία:Παραλίες της Ελλάδας
Γωγώ Ατζολετάκη

Η **Γωγώ Ατζολετάκη** (Σητεία Κρήτης, 22 Δεκεμβρίου 1953 - ) είναι Ελληνίδα ηθοποιός του θεάτρου, του κινηματογράφου και της τηλεόρασης, θιασάρχης, παραγωγός ραδιοφώνου και συγγραφέας.
## Βιογραφία
Αρχικά πριν ασχοληθεί με την υποκριτική, η Γωγώ Αντζολετάκη είχε κερδίσει τον τίτλο της 'Σταρ Ελλάς' στα Ελληνικά Καλλιστεία του 1971.

Έπειτα, σπούδασε θεατρική τέχνη στη Δραματική Σχολή του Γιώργου Θεοδοσιάδη. Πρωτοεμφανίσθηκε στη θεατρική σκηνή το καλοκαίρι του 1973, με ρόλο συμπρωταγωνίστριας στο έργο του Δημήτρη Ψαθά "Ο αφελής" και πρωταγωνιστή τον Γιάννη Γκιωνάκη.

Το 1975 συμμετείχε, μαζί με τον Άγγελο Αντωνόπουλο, στον μουσικό δίσκο *Ανάμνησις* του Ευάγγελου Πιτσιλαδή.

Tο 1982 απέκτησε τον δικό της θίασο και ξεκίνησε την πολύ-επίπεδη πορεία της στα καλλιτεχνικά δρώμενα με πολλαπλές συνεργασίες και συμμετοχές.

Εργάσθηκε επίσης σαν αρθρογράφος στις εφημερίδες *[[Κατάλογος εφημερίδων λοιπής Ελλάδας|Εβδόμη]]* και *Kυριακάτικη [[Ακρόπολις (εφημερίδα)|Ακρόπολις]]*, κατά τη διετία 1987-1988. Συνεργάσθηκε και σαν παραγωγός εκπομπών και κειμενογράφος, με τα ραδιόφωνα της ΕΡΑ 2, του Τρίτου Προγράμματος και του ΑΝΤ1.

Είναι μέλος της Εταιρείας Ελλήνων Θεατρικών Συγγραφέων.

## Προσωπική ζωή
Ζει στην Αθήνα. Είναι παντρεμένη με το δημοσιογράφο και καθηγητή πανεπιστημίου Στέλιο Συρμόγλου κι έχει μια κόρη από τον πρώτο της γάμο.
## Βραβεία

## Φιλμογραφία

### Κινηματογράφος

### Τηλεοπτικές σειρές

### Ελεύθερο Θέατρο

### Τηλεοπτικό θέατρο

### Βιντεοταινίες

### Εκπομπές

### Τηλεπαιχνίδια

## Ραδιόφωνο

## Συγγραφική δραστηριότητα

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Νικήτριες Σταρ Ελλάς
Ψυχικό Λάρισας

Το **Ψυχικό**, παλαιότερα γνωστό ως **Κετσελή**, είναι πεδινός οικισμός εντός των ορίων της δημοτικής ενότητας Κραννώνος, στον Δήμο Κιλελέρ του Νομού Λάρισας. Είναι κτισμένος σε υψόμετρο 250 μέτρων, 28 χλμ νοτιοδυτικά της Λάρισας. Σύμφωνα με τα αποτελέσματα της απογραφής του 2011, ο πληθυσμός του ανέρχεται σε 129 κατοίκους. Η πλειοψηφία των κατοίκων απασχολείται κυρίως στον τομέα της γεωργίας και της κτηνοτροφίας.

## Ιστορικά στοιχεία

Επί τουρκοκρατίας, το χωριό ονομαζόταν Κετσελή. Μετά το 1881, όταν και ενσωματώθηκε μαζί με το μεγαλύτερο κομμάτι της Θεσσαλίας στο ελληνικό κράτος, έλαβε την ονομασία Ψυχικό. Την ίδια περίοδο, σύμφωνα με απογραφή που πραγματοποίησε το υπουργείο Εσωτερικών, ο πληθυσμός του χωριού ανερχόταν σε 176 κατοίκους. To 1900 στο Ψυχικό ζούσαν 31 οικογένειες. Κατά τη διάρκεια της Κατοχής, ο οικισμός υπέστη καταστροφές έπειτα από επιδρομή γερμανικών δυνάμεων που είχαν την υποστήριξη ενόπλων της δοσιλογικής οργάνωσης ΕΑΣΑΔ.

Διοικητικά, το Ψυχικό αποτέλεσε αρχικά οικισμό του δήμου Κραννώνος. Το 1912 υπήχθη στην επαρχία Λαρίσης ενώ το 1998 συμπεριλήφθηκε εντός των ορίων του καποδιστριακού δήμου Κραννώνος. Με βάση την, υφιστάμενη από το 2011, διοικητική διαίρεση της Ελλάδας, το Ψυχικό υπάγεται στο δήμο Κιλελέρ.

## Αξιοθέατα

Στο Ψυχικό βρίσκεται ο ιερός ναός του Αγίου Αθανασίου, ο οποίος διαθέτει τοιχογραφημένο διάκοσμο του 1842 - έργο του ζωγράφου Ζήκου Μιχαήλ - και αναγνωρίστηκε το 1986 ως διατηρητέο μνημείο από το Υπουργείο Πολιτισμού.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Κώστας Μπατσινίλας

Ο **Κώστας Μπατσινίλας** (Πειραιάς, 12 Φεβρουαρίου 1963) είναι Έλληνας παλαίμαχος διεθνής ποδοσφαιριστής που αγωνιζόταν στη θέση του σέντερ-φορ και έκανε μεγάλη καριέρα στο πρωτάθλημα της Α΄Εθνικής, κατά τη διάρκεια της δεκαετίας του '80 έως και τις αρχές του '90, με τα χρώματα τεσσάρων διαφορετικών συλλόγων. Ήταν ιδιαίτερα γνωστός για την ικανότητά του στο σκοράρισμα, με ισχυρά σουτ αλλά κυρίως με κεφαλιές, όπως και τους συχνούς τραυματισμούς του, εξαιτίας των οποίων διέκοψε σχετικά πρόωρα την καριέρα του, σε ηλικία μόλις 30 ετών.

## Καριέρα
### Σε συλλογικό επίπεδο
Ο Μπατσινίλας, ο οποίος ήταν το αγαπημένο παιδί του πλέον φανατικού οπαδού του Εθνικού Πειραιά Γιάννη Μαντζουράνη, ξεκίνησε το ποδόσφαιρο από τον σύλλογο του Πειραιά σε ηλικία 18 ετών, την περίοδο 1981-82. Αναδείχθηκε σε 5ο σκόρερ στην ιστορία της ομάδας, σκοράροντας 32 τέρματα, έως και το Δεκέμβριο του 1986, οπότε μεταγράφηκε στον Παναθηναϊκό.

Με τον Παναθηναϊκό, ο Μπατσινίλας πέτυχε 15 γκολ σε 3 χρόνια ενώ κατέκτησε το πρωτάθλημα του 1986 και δυο κύπελλα Ελλάδας (1986 και 1988).

Η συνέχεια τον βρήκε στον ΟΦΗ, όπου αγωνίσθηκε για 1,5 έτος, ενώ τη διετία 1990-1992 ήταν παίκτης του Απόλλων Αθηνών. Στη συνέχεια αγωνίστηκε στην Κόρινθο την περίοδο 1992-93 και τελευταίος σταθμός της καριέρας του ήταν η Προοδευτική την περίοδο 1993-94.

### Στις εθνικές ομάδες
Το ντεμπούτο του με την Ελλάδα πραγματοποιήθηκε στις 14 Δεκεμβρίου 1983, σε ηλικία μόλις 20 ετών, στην εντός έδρας αναμέτρηση εναντίον του Λουξεμβουργου (1-0), για τα προκριματικά του Euro 1984, όταν υπό τις οδηγίες του Χρήστου Αρχοντίδη αντικατέστησε στο δεύτερο ημίχρονο τον Χρήστο Δημόπουλο. Με τη γαλανόλευκη φανέλα είχε συνολικά 22 συμμετοχές, επιτυγχάνοντας 2 τέρματα, την περίοδο 1983-1988.

Επίσης, την περίοδο 1983-84 συμμετείχε σε 4 αγώνες με την Ολυμπιακή Εθνική ομάδα πετυχαίνοντας ένα γκολ.

## Πηγές

* Η καριέρα του Κώστα Μπατσινίλα στο national-football-teams
* Το προφίλ του Κώστα Μπατσινίλα στο transfermarkt
* ''Balleto.gr:Που είναι τώρα ποδοσφαιριστές''

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Παναθηναϊκού
Πρωτάθλημα Ε.Π.Σ. Αθηνών-Πειραιώς 1920-21

thumb|right|200px|Η ομάδα του ΠΠΑΟ
Η διοργάνωση της σεζόν **1920-21** ήταν το **Α' πρωτάθλημα** της Ένωσης Ποδοσφαιρικών Σωματείων Αθηνών-Πειραιώς, με νικητή τον **[[Παναθηναϊκός (ποδόσφαιρο)|Πανελλήνιο Ποδοσφαιρικό & Αγωνιστικό Όμιλο]]** της Αθήνας. Για το αν πράγματι επρόκειτο για πρωτάθλημα και για το αν πρέπει να καταμετρηθεί σαν τέτοιο υπάρχουν διιστάμενες απόψεις.

## Διοργάνωση
Συνδιοργανώθηκε από την ΕΠΣΑ-Π με και υπό την αιγίδα της Χριστιανικής Αδελφότητος Νέων των Αθηνών, η οποία αθλοθέτησε και το σχετικό *"κύπελλον διά απονομήν εις τον σκήπερ* *του πρωταθλητεύοντος σωματείου"*.
Έλαβαν μέρος οι 5 ισχυρότερες αθηναϊκές και πειραϊκές ομάδες (εκτός του Ομίλου Φιλάθλων Πειραιώς) ερχόμενες αντιμέτωπες με *σύστημα πουλ*, δηλαδή όλες εναντίον όλων σε απλούς αγώνες. Αυτοί πραγματοποιήθηκαν από το φθινόπωρο 1920 ως την άνοιξη 1921 στο Ποδηλατοδρόμιο (τώρα Καραϊσκάκη) του Ν. Φαλήρου, το μόνο κατάλληλο χώρο της εποχής εκείνης στην Ελλάδα προς τέλεση επίσημων συναντήσεων ποδοσφαίρου, αν και με μικρότερες από τις διαστάσεις που όριζαν οι διεθνείς κανονισμοί. Στον αγωνιστικό χώρο είχε καρβουνόσκονη, προερχόμενη από τα υπολείμματα της καύσης λιγνίτη στο γειτονικό εργοστάσιο της Ηλεκτρικής Εταιρείας.

## Διεξαγωγή
Από τα αποτελέσματα των 10 αναμετρήσεων (εφόσον βέβαια δε ματαιώθηκαν κάποιες) είναι γνωστά -μέχρι στιγμής- αυτά του τελικού νικητή:
:Πανελλήνιος ΠΑΟ - Αθηναϊκός ΑΣ 3-2 (ή 3-1)
:Πανελλήνιος ΠΑΟ - Πειραϊκός Σύνδεσμος 5-1
:Πανελλήνιος ΠΑΟ - ΑΠΟ (Νέος) Γουδή 2-0
:Πανελλήνιος ΠΑΟ - Πειραϊκή Ποδοσφαιρική Ένωσις 0-0.

## Κατάταξη
Πίσω από τον **Πανελλήνιο Ποδοσφαιρικό & Αγωνιστικό Όμιλο**, το μετέπειτα Παναθηναϊκό Αθλητικό Όμιλο, τη δεύτερη θέση κατέλαβε μάλλον η Πειραϊκή Ένωση, δεδομένου ότι ορισμένες πηγές αποδίδουν το χαρακτήρα "τελικού" στο μεταξύ τους παιχνίδι, σίγουρα το τελευταίο της διοργάνωσης για τον τροπαιούχο.

***Σύνθεση πρωταθλητή Π.Π.Α.Ο.**: Χρύσανθος, Βλάχος, Κώστας Ζάκκας, Σωτήρης Ασπρογέρακας, Γιώργος Καλαφάτης, Γιάννης Σατυρόπουλος, Λουκάς Πανουργιάς, Μαρίνος Βεντουρέλης, Μιχάλης Κρίσπης, Δημήτρης Δεμερτζής, Απόστολος Νικολαΐδης, Λουκιανός Καντώνης.

## Σημειώσεις


## Παραπομπές
* H ΠΡΑΣΙΝΗ, "Ασπίδα στους τίτλους μας!"
* gazzetta.gr, Οι "χαμένοι" τίτλοι του Παναθηναϊκού

## Πηγές
* *"Η Ιστορία της ΑΕΚ"*, Πάνος Μακρίδης, *Αθλητική Βιβλιοθήκη εκδόσεως εφημερ. «Αθλητική Ηχώ»*, Αθήναι 1953
* *"1908-1998 Παναθηναϊκός - Ποδοσφαιρική Εποποιία"*, Βαγγέλης Μελέκογλου-Άγγελος Μενδρινός-Θοδωρής Ντάβελος, *έκδοση Τριφύλλι ΑΕΒΕ*, Αθήνα 1999, ISBN 960-86253-1-9

 

Κατηγορία:Εγχώρια ποδοσφαιρικά πρωταθλήματα 1920-1921
ΕΠΣΕ
Ειδησεογραφικό πρακτορείο

Ένα **ειδησεογραφικό πρακτορείο** ή **πρακτορείο ειδήσεων** ή **πρακτορείο Τύπου** είναι ένας οργανισμός δημοσιογράφων με σκοπό την παροχή ειδήσεων σε ειδησεογραφικούς οργανισμούς: εφημερίδες, περιοδικά, ιστοσελίδες και ραδιοτηλεοπτικούς παραγωγούς.

## Ιστορία

Τον 19ο αιώνα η πληροφόρηση παγκοσμιοποιείται χάρη στις τεχνικές προόδους και στην αύξηση της περιέργειας ενός μεγαλύτερου μέρους του κοινού. Την ίδια εποχή τα όργανα του Τύπου, λόγο των τεράστιων οικονομικών εξόδων, σταματούν να στέλνουν αποστολές τους σε άλλα μέρη του κόσμου. Έτσι τον 19ο αιώνα δημιουργούνται τα πρακτορεία τύπου και αποκτούν τεράστια σημασία.

### Αρχή-Γαλλία

Την αυλαία άνοιξε ο γάλλος Charles Havas όπου ίδρυσε στο Παρίσι το 1835 το ομώνυμο πρακτορείο ειδήσεων. Στην αρχή πρόκειται για ένα γραφείο μετάφρασης ξένου τύπου που εξυπηρετεί τις καθημερινές εφημερίδες. Πολύ γρήγορα όμως ο Havas συλλαμβάνει την ιδέα να αναπτύξει ένα δίκτυο ανταποκριτών και να πουλά τις πληροφορίες τους. Η ανάπτυξη του πρακτορείου στηρίχθηκε σε δύο κύριες βάσεις. Πρώτον: ένας μικρός στόλος από ταξιδιωτικά περιστέρια πετάει κάθε μέρα για να μεταφέρει στον Havas τις τιμές του χρηματιστηρίου του Λονδίνου. Μετά ακολούθησε ο πόλεμος, μια εποχή πολλών συγκρούσεων. Ο Havas στέλνει μερικούς δυναμικούς ανταποκριτές στην Κριμαία, στην Ιταλία, στο Μεξικό, στις Ηνωμένες πολιτείες, κ.τ.λ.

### Αγγλία & Γερμανία

Στη Γερμανία κυριάρχησε το πρακτορείο Wolff. Αξιοσημείωτο είναι φυσικά το γεγονός ότι τα δύο μεγάλα πρακτορεία, το γερμανικό και το Αγγλικό, τα ίδρυσαν παλαιοί μαθητές του Havas. Πρόκειται για τον Bernard Wolff που ίδρυσε το πρακτορείο του το 1849 στο Βερολίνο, και το Julius Reuter, ο οποίος ίδρυσε το 1851 στο Λονδίνο το ομώνυμο πρακτορείο. Το Reuter ευνοήθηκε εκ των πραγμάτων λόγω του ότι είχε έδρα το Λονδίνο, την κυριότερη από οικονομική και εμπορική άποψη πόλη του κόσμου από την οποία σε λίγο θα ξεκινήσουν τα πιο πυκνά διεθνή ηλεκτρικά καλωδιακά δίκτυα.

### Η καθιέρωση & η εξάπλωση του φαινομένου στις Η.Π.Α
Τα τρία αυτά ευρωπαϊκά πρακτορεία εξασφάλισαν στις χώρες τους σχεδόν μονοπωλιακό καθεστώς. Στις Ηνωμένες Πολιτείες, το Associated Press ιδρύθηκε τον Μάιο του 1848, αναγκάστηκε να λειτουργήσει διαφορετικά, διότι οι ανταγωνίστριες εφημερίδες σε κάθε πόλη αρνούνται να γίνουν συνδρομήτριες στο ίδιο πρακτορείο, έτσι ακολουθεί η ίδρυση άλλων πρακτορείων, όπως του United Press τη δεκαετία του 1880.

Ο προϋπολογισμός των πρακτορείων είναι μεγάλος εξαιτίας του κόστους της συλλογής και μετάδοσης των ειδήσεων, σε αυτό οφείλεται ότι σύντομα αρχίζουν να κάνουν μεταξύ τους συμφωνίες με σκοπό να αποφύγουν τον μεγάλο ανταγωνισμό. Μοιράζονται την αγορά ανταλλάσσοντας διεθνείς ειδήσεις για τις εθνικές τους αγορές. Η πρώτη συμφωνία τέτοιου τύπου υπογράφτηκε μεταξύ του Havas, του Wolff και του Reuter, το 1859. Το Associated Press συνενώθηκε με τους άλλους το 1872.

## Βιβλιογραφία

* Jean-Noel Jeaanneney (2005), Η ιστορία των μέσων μαζικής ενημέρωσης, Αθήνα: εκδόσεις Παπαδήμα.
* Γιώργος Ν. Σκλαβούνης (1995), Ιστορία του τύπου, Αθήνα: Έλλην
Κυριάκος Τσολερίδης

Ο **Κυριάκος Τσολερίδης** (γεν. Γιαννιτσά, 8 Ιουνίου 1976) είναι Έλληνας πρώην αθλητής μικτών πολεμικών τεχνών.
## Βιογραφία
Γεννήθηκε στην πόλη των Γιαννιτσών του νομού Πέλλας. Στη γενέτειρα του έζησε μέχρι την ηλικία των 17 ετών.  Στα 18 του χρόνια, κατετάγη εθελοντής στον ελληνικό στρατό και στις ειδικές δυνάμεις, αποστρατευτηκε το 2014 με το βαθμο του Ανθυπασπιστη. Το 2008, παρασημοφορείται με το *Χρυσό Σταυρό του Τάγματος του Φοίνικα*, από τον Πρόεδρο της Ελληνικής Δημοκρατίας Κάρολο Παπούλια, καθώς διέσωσε Παλαιστίνια πρόσφυγα μετά από δάγκωμα φιδιού. Την ίδια χρονιά, βραβεύεται από το Εθνικό Καποδιστριακό Πανεπιστήμιο Αθηνών, με το *Βραβείο Σοφίης* (Homo Hellenicus) και από την *Παμποντιακή Ομοσπονδία Ελλάδος* για τον ίδιο λόγο. Ως αθλητής διακρίθηκε στο παγκόσμιο πρωτάθλημα αγώνων χωρίς όρους  *Pankration* στη Σόφια της Βουλγαρίας το 2002, αφού κατετάγη πρώτος στην κατηγορία ανδρών άνω των 90 κιλών . Έλαβε μέρος στα πανελλήνια πρωταθλήματα grappling του 2009 και του 2011 με μια τρίτη και μια τέταρτη θέση αντίστοιχα 

. Ασχολείται έπειτα με τις πολεμικές τέχνες *[[Ζίου Ζίτσου]]* και *[[Τζούντο]]*. Το 2011 παίρνει μέρος στην πρώτη επαγγελματική διοργάνωση *EFL* (European Fight League), που διεξήχθη στο Ηράκλειο. Μετά από τραυματισμό στο γόνατο που υπέστη σε αυτή τη διοργάνωση, έμεινε για μεγάλο χρονικό διάστημα εκτός αγώνων μέχρι το 2014 όπου και  πήρε μέρος στο "warriors night 3" Cage Fight στην κατηγορία+100 kg κερδίζοντας με υποταγή τον αντίπαλο του . Εν συνεχεία ασχολήθηκε με την προπονητική και την προετοιμασία αθλητών, στο *Γκράπλινγκ* (Grappling) και αργότερα στο Παγκράτιο.
Διετέλεσε επί σειρά ετών εκπαιδευτής αυτοάμυνας των Ελληνικών ειδικών δυνάμεων.

## Παραπομπές


Κατηγορία:Έλληνες αθλητές της ελληνορωμαϊκής πάλης
Κίνγκστον (ενορία)

Η **Ενορία του Κίνγκστον** (αγγλικά: Parish of Kingston) είναι μια από τις δεκατέσσερις ενορίες της Τζαμάικα. Έχει έκταση 21,8 τ.χλμ. και πληθυσμό 96.052 κατοίκων (2001). Πρωτεύουσα είναι η Κίνγκστον.

## Γεωγραφία
Το Κίνγκστον βρίσκεται νοτιοανατολικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα μόνο με τον Άγιο Ανδρέα στα βόρεια, στα ανατολικά και στα δυτικά. Έχει έκταση 21,8 τ.χλμ.. Είναι η μικρότερη ενορία της Τζαμάικα.

## Δημογραφία
Το Κίνγκστον είχε πληθυσμό 96.052 κατοίκων (2001). Είναι σε πληθυσμό η πέμπτη μεγαλύτερη ενορία της Τζαμάικα, μετά το Αννόβερο, τον Άγιο Ιάκωβο, την Πόρτλαντ και τον Άγιο Θωμά.

## Δείτε επίσης
* Ενορίες της Τζαμάικα

## Παραπομπές


## Εξωτερικοί σύνδεσμοι
*Πληριφορίες για Κίνγκστον, Τζαμάικα

Κίνγκστον
Πανελλήνιο πρωτάθλημα στίβου ανδρών 1965

Το **NΑ΄ [[Πανελλήνιο πρωτάθλημα στίβου ανδρών]] 1965** διεξήχθη από τις 23 ως τις 25 Ιουλίου 1965 στο Στάδιο Καραϊσκάκη, στον Πειραιά μαζί με το αντίστοιχο Πανελλήνιο πρωτάθλημα στίβου γυναικών 1965. Ήταν η πρώτη φορά που διεξήχθησαν στο νέο τότε στάδιο, στο οποίο συνέχισαν να διεξάγονται με μικρά διαλείμματα ως το 1981. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για ενδέκατη συνεχόμενη χρονιά. 

## Χρονικό

Στους αγώνες δήλωσαν συμμετοχή εκατοντάδες αθλητές από 25 περίπου σωματεία από όλη την Ελλάδα και από την Κύπρο. Η συμμετοχή αθλητών ήταν μεγαλύτερη από άλλες χρονιές, διότι μετείχαν και πολλοί έφηβοι, ώστε να επιλεγούν για την εθνική ομάδα εφήβων. Το πανελλήνιο πρωτάθλημα μαραθωνίου διεξήχθη χωριστά, στις 21 Μαΐου, στην κλασική διαδρομή, παράλληλα με τον Διεθνή Κλασικό Μαραθώνιο. Το αποτέλεσμα του μέτρησε στην βαθμολογία. Αντίθετα δεν διαχωρίστηκαν από τη διοργάνωση το δέκαθλο και το βάδην. 

Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με διαφορά από τον δεύτερο σύλλογο αλλά όχι τόσο μεγάλη όσο τα προηγούμενα χρόνια. Ο ίδιος σύλλογος αναδείχθηκε πολυνίκης με 10 πρώτες νίκες, ενώ από τους αθλητές εντυπωσίασε ο Μεσημερτζής με τρεις νίκες στα αγωνίσματα 1500μ, 5000μ και 3000μ στιπλ.

## Οι νικητές

## Βαθμολογία

Συνολικά βαθμολογήθηκαν 19 σωματεία.

## Πηγές

*"Αθλητική Ηχώ", 26/7/1965.
*"Αθλητική Ηχώ", 25/7/1965.
*"Αθλητική Ηχώ", 24/7/1965.
*"Αθλητική Ηχώ", 23/7/1965.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 204.

### Αναφορές

     

Ανδρων
Κατηγορία:Στίβος το 1965
Κατηγορία:Διοργανώσεις στίβου στον Πειραιά
Ιωάννης Ολύμπιος

Ο **Ιωάννης Ολύμπιος** (1802-1869) ήταν Έλληνας καθηγητής του Πανεπιστημίου Αθηνών και ιατρός.

## Βιογραφικά στοιχεία
Γεννήθηκε στο Λιτόχωρο το 1802. Ολοκλήρωσε τη βασική του εκπαίδευση στο Βουκουρέστι, και σπούδασε ιατρική στα Πανεπιστήμια του Βερολίνου και της Χαϊδελβέργης στη Γερμανία, με εξειδίκευση στη χειρουργική και την οφθαλμολογία. Συμμετείχε ως ιατρός του στρατεύματος του Δημήτριου Υψηλάντη στην Ελληνική Επανάσταση του 1821 ενώ στη συνέχεια κατατάχτηκε στην εφεδρεία του Ιππικού. Το 1830 μαζί με το Νικόλαο Χορτάκη έστειλαν επιστολή στον κυβερνήτη Ιωάννη Καποδίστρια, καταγγέλοντας τους εμπειρικούς ιατρούς που είχαν συρρεύσει στο στράτευμα.

Το 1837 ανέλαβε ως πρώτος καθηγητής ιατρικής στο νεοϊδρυθέν Οθώνειο Πανεπιστήμιο. Διατέλεσε τακτικός καθηγητής χειρουργικής, οφθαλμολογίας και χειρουργικής κλινικής από το 1837 έως το 1856, έχοντας απολυθεί για διάστημα δύο χρόνων στο ενδιάμεσο, από το 1846. έως το 1848. Επί των ημερών του, το 1844, φρόντισε να εξοπλίσει το πανεπιστήμιο από δωρεες ομογενών του Μάντσεστερ, που μεταξύ άλλων προσέφεραν και το πρώτο μικροσκόπιο και διάφορα χειρουργικά όργανα. Επίσης, με δική του πρωτοβουλία δημιουργήθηκε και η πρώτη κρατική πίστωση 1.500 δραχμών για την αγορά χειρουργικών εργαλείων. Ανακηρύχτηκε στη συνέχεια επίτιμος καθηγητής της χειρουργικής κλινικής και της εγχειρητικής, στο Πανεπιστήμιο Αθηνών και το 1859 επίτιμος διδάκτωρ σε αυτό του Νιούαρκ στις ΗΠΑ. Κατά το ακαδημαϊκό έτος 1855-1856 διετέλεσε πρύτανης του Πανεπσιτημίου Αθηνών.

Απεβίωσε στις 2 Ιουλίου 1869 στην Αθήνα.

## Συγγράμματα

Το 1850 συνέγραψε το πρώτο ελληνικό οφθαλμολογικό πόνημα με τον τίτλο *«Οθφαλμολογία»*. Συνέγραψε επίσης, 3 εργασίες οφθαλμολογίας.

## Παραπομπές


Κατηγορία:Έλληνες χειρουργοί
Κατηγορία:Έλληνες συγγραφείς του 19ου αιώνα
Κατηγορία:Αγωνιστές του 1821
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες οφθαλμίατροι
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Έλληνες ιατροί του 19ου αιώνα
Ιωάννης Ολύμπιος (αποσαφήνιση)

Με το όνομα **Ιωάννης Ολύμπιος** αναφέρονται 2 ιατροί από την Πιερία:

*Ιωάννης Ολύμπιος, αγωνιστής της Επανάστασης του 1821 από το Λιτόχωρο, ο πρώτος καθηγητής ιατρικής Πανεπιστημίου Αθηνών
*Ιωάννης Ολύμπιος Παπακυριακού (1864 - 1946), ιατρός και εκπαιδευτικός από τη Σκοτίνα Πιερίας
Ικάριο πέλαγος

Το **Ικάριο πέλαγος**, (*Ικάριον Πέλαγος*), καλούμενο και **Ικάριος πόντος**, είναι επιμέρους τμήμα, "*ελάσσον*", του Αιγαίου πελάγους που εκτείνεται ανατολικά των Κυκλάδων (Νάξου, Αμοργού κ.ά.) μέχρι των ακτών της Μικράς Ασίας. Βόρεια οριοθετείται από τις νήσους Ικαρία και Σάμο και νότια από τις νήσους Αστυπάλαια και Κω, όπου νοτιότερη επέκταση αυτού αποτελεί το Καρπάθιο πέλαγος.

Κατά την Ελληνική Μυθολογία στο πέλαγος αυτό έπεσε ο μυθικός Ίκαρος, γιος του Δαιδάλου και της Ναυκράτης, που επιχειρούσε πτήση με τεχνητές πτέρυγες δραπετεύοντας έτσι από την Κρήτη. Εξ αυτού δε και το όνομα του πελάγους.

Πρώτος που οριοθέτησε το Ικάριο πέλαγος ήταν ο αρχαίος Έλληνας γεωγράφος Στράβων.

Το Ικάριο πέλαγος αποτελεί ιδιαίτερο τμήμα αναφοράς στα μετεωρολογικά δελτία που εκδίδει η Ε.Μ.Υ.

## Σημειώσεις
* Λεπτομερείς ναυτιλιακές πληροφορίες για το Ικάριο πέλαγος, τις νήσους, νησίδες, συμπλέγματα αυτών, υφάλους, όρμους κ.λπ. που περιλαμβάνονται σ΄ αυτό, παρέχει ο Ελληνικός Πλοηγός 4ος τόμος, καθώς επίσης οι Χάρτες ελληνικής έκδοσης: **ΧΕΕ-427**, που καλύπτει όλη τη θαλάσσια περιοχή από νήσους Ικαρία και Σάμο μέχρι τη νήσο Λέρο και ο **ΧΕΕ-424** που καλύπτει από νήσο Λέρο μέχρι και λίγο νότια της Αστυπάλαιας.

## Πηγές
* "Μεγάλη Ελληνική Εγκυκλοπαίδεια" τομ.ΙΒ΄, σελ.939
* "Εγκυκλοπαίδεια Πάπυρος Larousse Britannica" τομ.29ος, σελ.141.

Κατηγορία:Αιγαίο Πέλαγος
Κύπελλο ποδοσφαίρου Γαλλικής στρατιωτικής αποστολής

Στις 11 Φεβρουαρίου 1918 ο Πανελλήνιος Ποδοσφαιρικός και Αγωνιστικός Όμιλος (ΠΠΑΟ) αγωνίστηκε με τη Γαλλική Στρατιωτική και Ναυτική ομάδα στο Ποδηλατοδρόμιον:

:*"Εν τω Ποδηλατοδρομίω του Ν. Φαλήρου γίνεται σήμερον αγών ποδοσφαιρίσεως μεταξύ του Πανελληνίου Ποδοσφαιρικού Ομίλου και της Γαλλικής Στρατιωτικής και Ναυτικής ομάδος."* 

Ο ιστορικός του ποδοσφαίρου Γιώργος Κουσουνέλος αναφέρει το 1918 ότι διοργανώθηκαν αγώνες κυπέλλου από τη γαλλική στρατιωτική  αποστολή, με νικητή και τροπαιούχο τον ΠΠΑΟ. Οι "πράσινοι" κατέκτησαν το κύπελλο αήττητοι και επικρατώντας όλων των αντιπάλων τους.

## Παραπομπές


Κατηγορία:Εγχώρια ποδοσφαιρικά κύπελλα 1918
Πανελλήνιο πρωτάθλημα στίβου ανδρών 1966

Το **NB΄ [[Πανελλήνιο πρωτάθλημα στίβου ανδρών]] 1966** διεξήχθη από τις 2 ως τις 5 Ιουνίου 1966 στο Στάδιο Καραϊσκάκη, στον Πειραιά μαζί με το αντίστοιχο Πανελλήνιο πρωτάθλημα στίβου γυναικών 1966. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για δωδέκατη συνεχόμενη χρονιά. 

## Χρονικό

Στους αγώνες δήλωσαν συμμετοχή 395 αθλητές και αθλήτριες από 34 σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 17 Απριλίου, στην κλασική διαδρομή. Το αποτελέσμά του μέτρησε στην βαθμολογία. Αντίθετα δεν διαχωρίστηκαν από τη διοργάνωση το δέκαθλο και το βάδην. 

Λόγω της μεγάλης συμμετοχής οι αγώνες απλώθηκαν σε τέσσερις ημέρες, από Πέμπτη ως Κυριακή. Την Πέμπτη έγιναν τα αγωνίσματα της πρώτης ημέρας του δεκάθλου και το απόγευμα η τελετή έναρξης, η παρέλαση, η ορκωμοσία και κάποιοι προκριματικοί. Την Παρασκευή ολοκληρώθηκε το δέκαθλο και έγιναν κυρίως προκριματικοί. Επίσης, λόγω της διεξαγωγής αγώνων ποδοσφαίρου στο γήπεδο, το Σάββατο και την Κυριακή οι αγώνες άρχισαν μια ώρα αργότερα και τα ποδοσφαιρικά ματς μια ώρα ενωρίτερα ώστε να εξυπηρετηθούν και οι δύο διοργανώσεις έπειτα από φιλική συνεννόηση του ΣΕΓΑΣ με την ΕΠΟ. Είναι χαρακτηριστικό πως στο ημίχρονο του ποδοσφαιρικού αγώνα του Σαββάτου δόθηκε η εκκίνηση του αγώνα βάδην. Η σφυροβολία διεξήχθη στο γήπεδο του Εθνικού Γ.Σ. Η γενική είσοδος ορίστηκε 20 δρχ, ώστε να υπάρξει μεγαλύτερη προσέλευση. Το Σαββατοκύριακο προσήλθαν 3.000 και 5.000 θεατές.
 
Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με 43 βαθμούς διαφορά από τον δεύτερο σύλλογο αλλά όχι τόσο μεγάλη όσο τα προηγούμενα χρόνια. Ο Μεσημερτζής με τρεις νίκες στα αγωνίσματα 1500μ, 5000μ και 3000μ στιπλ ήταν ο πολυνίκης αθλητής.

## Οι νικητές

## Βαθμολογία

Συνολικά βαθμολογήθηκαν 15 σωματεία.

## Πηγές

*"Αθλητική Ηχώ", 3/6/1966.
*"Αθλητική Ηχώ", 4/6/1966.
*"Αθλητική Ηχώ", 5/6/1966.
*"Αθλητική Ηχώ", 6/6/1966.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 205.

### Αναφορές

     

Ανδρων
Κατηγορία:Στίβος το 1966
Κατηγορία:Διοργανώσεις στίβου στον Πειραιά
Πανελλήνιο πρωτάθλημα στίβου ανδρών 1967

Το **NΓ΄ [[Πανελλήνιο πρωτάθλημα στίβου ανδρών]] 1967** διεξήχθη από την Τρίτη 6 ως την Πέμπτη 8 Ιουνίου 1967 στο Στάδιο Καραϊσκάκη, στον Πειραιά μαζί με το αντίστοιχο Πανελλήνιο πρωτάθλημα στίβου γυναικών 1967. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για 13η συνεχόμενη χρονιά. 

## Χρονικό

Στους αγώνες δήλωσαν συμμετοχή 431 αθλητές και αθλήτριες από σωματεία από όλη την Ελλάδα και από την Κύπρο. Αυτή τη χρονιά δεν διαχωρίστηκαν από τη διοργάνωση το δέκαθλο, το βάδην και το πανελλήνιο πρωτάθλημα μαραθωνίου, το οποίο διεξήχθη στις 6 Ιουνίου, στην κλασική διαδρομή. 
 
Υπήρξε μεγάλη συμμετοχή αθλητών αλλά και φιλάθλων, παρά το εργάσιμο των ημερών διεξαγωγής (Τρίτη ως Πέμπτη), αφού τους αγώνες παρακολούθησαν από 3.000 την πρώτη ημέρα ως 15.000 θεατές στους τελικούς.

Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με 43 βαθμούς διαφορά από τον δεύτερο Πανελλήνιο. 

## Οι νικητές
 

## Βαθμολογία

Συνολικά βαθμολογήθηκαν 21 σωματεία.

## Πηγές

*"Αθλητική Ηχώ", 9/6/1967.
*"Αθλητική Ηχώ", 8/6/1967.
*"Αθλητική Ηχώ", 7/6/1967.
*"Αθλητική Ηχώ", 6/6/1967.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 205.

### Αναφορές

     

Ανδρων
Κατηγορία:Στίβος το 1967
Κατηγορία:Διοργανώσεις στίβου στον Πειραιά
Πανελλήνιο πρωτάθλημα στίβου ανδρών 1968

Το **NΔ΄ [[Πανελλήνιο πρωτάθλημα στίβου ανδρών]] 1968** διεξήχθη από τις 16 ως τις 18 Αυγούστου 1968 στο Καυτανζόγλειο Στάδιο, στη Θεσσαλονίκη, μαζί με το αντίστοιχο Πανελλήνιο πρωτάθλημα στίβου γυναικών 1968. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για 14η συνεχόμενη χρονιά. 

## Χρονικό

Στους αγώνες δήλωσαν συμμετοχή 375 αθλητές και 100 αθλήτριες από 40 σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, με συμμετοχή δύο αθλητών από την Ιταλία, οι οποίοι έτρεξαν προκειμένου να μάθουν τη διαδρομή ενόψει των Πανευρωπαϊκών αγώνων στίβου του 1969 που θα γίνονταν στην Αθήνα. Το αποτελέσμά του μέτρησε στην βαθμολογία. Αντίθετα δεν διαχωρίστηκαν από τη διοργάνωση το δέκαθλο και το βάδην.

Τους αγώνες παρακολύθησε μεγάλος αριθμός φιλάθλων (3.000 με 4.000 καθημερινά) και σημείωσαν επιτυχία. Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με διαφορά 37 β. από τον δεύτερο Πανελλήνιο. 

## Οι νικητές

## Βαθμολογία

Συνολικά βαθμολογήθηκαν 24 σωματεία.

## Πηγές

*"Αθλητική Ηχώ", 15/8/1968.
*"Αθλητική Ηχώ", 17/8/1968.
*"Αθλητική Ηχώ", 18/8/1968.
*"Αθλητική Ηχώ", 19/8/1968.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 205-206.

### Αναφορές

     

Ανδρων
Κατηγορία:Στίβος το 1968
Κατηγορία:Διοργανώσεις στίβου στη Θεσσαλονίκη
Διαμερίσματα του Ελ Σαλβαδόρ

thumb|right|250px|Τα 14 διαμερίσματα του Ελ Σαλβαδόρ

Η **[[Ελ Σαλβαδόρ|Δημοκρατία του Ελ Σαλβαδόρ]]** διαιρείται σε 14 διαμερίσματα (departmentos, ενικός departmento), τα οποία ομαδοποιούνται σε τρεις επαρχίες. Κάθε διαμέρισμα υποδιαιρείται σε δήμους. Συνολικά υπάρχουν 262 δήμοι. Τα διαμερίσματα:

## Δείτε επίσης
* Επαρχίες του Ελ Σαλβαδόρ
* Δήμοι του Ελ Σαλβαδόρ

## Πηγές
* Αποτελέσματα απογραφής του Ελ Σαλβαδόρ για το 2007
Τουμπί

Το **τουμπί** ή αλλιώς **τουμπανέλι** είναι μεμβρανόφωνο όργανο της ελληνικής δημοτικής μουσικής και θεωρείται το νταούλι των νησιών μας, κατασκευάζεται δε όπως αυτό. Ο ήχος του παράγεται όταν ο οργανοπαίκτης χτυπά την επιφάνειά του χρησιμοποιώντας δύο τουμπόξυλα ή τα χέρια του ή αλλιώς χρησιμοποιώντας δεξιά το τουμπόξυλο και αριστερά το χέρι του.
Το μικρό αυτό τύμπανο, μαζί με άλλα γνωστά ελληνικά όργανα όπως η λύρα, το λαούτο, το σαντούρι και η τσαμπούνα αποτελεί μέρος των συνηθέστερων συνδυασμών σε μια λαϊκή νησιώτικη ορχήστρα.

## Παραπομπή


Κατηγορία:Κρουστά μουσικά όργανα
Κατηγορία:Μεμβρανόφωνα
Κατηγορία:Παραδοσιακά μουσικά όργανα